《谢王景之用前韵见寄》
宋代·陈著

诗卷舞西风，翩然入眼中。
健回追电马，清落唳霜鸿。
遗我宝吴缟，逢人称相红。
但存山上果，谁道剥为穷。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。